0187.xml
ہریتک روشن ’’موہنجو دڑو‘‘ کی عکسبندی سے قبل تاریخی جگہ کی معلومات حاصل کریں گے
ممبئی ۔ 12 ستمبر (اے پی پی) بالی وڈ اداکار ہریتک روشن فلم ’’موہنجو دڑو‘‘ کی عکسبندی سے قبل اس تاریخی جگہ کی ایک ماہ تک معلومات حاصل کریں گے۔ بھارتی میڈیا کے مطابق بالی وڈ اداکار ہریتک روشن اگلی فلم ’’موہنجودڑو‘‘ ہے کی عکبندی شروع کروانے سے قبل اس تاریخی مقام کی ایک ماہ تک معلومات حاصل کریں گے تاکہ فلم کی عکسبندی میں آسانی ہوسکے۔ اداکار ایک ماہ کے دوران آثار قدیمہ کے ماہرین سے ملاقاتیں کریں گے اور اس جگہ کے تاریخی پس منظرکی معلومات لیں گے۔ فلم کی ہدایات آشو توش گدارگر دیں گے۔ ہریتک اور آشوتوش اس سے قبل فلم ’’جودھا اکبر‘‘ میں بھی کام کرچکے ہیں۔
APP
12.09.14
0187p.xml
ریتک روشن کاموہنجوداڑو کھنڈرات پر تحقیق کرنے کا فیصلہ موہنجوداڑو پر بننے والی فلم میں اپنا کردار اچھی طرح نبھانے کیلئے تحقیق کرینگے
ممبئی(نیٹ نیوز) بالی ووڈ کے سپر سٹارریتک روشن نے اپنی نئی فلم موہنجوداڑو کیلئے وادی سندھ کی تہزیب پر تفصیلی تحقیق کرنے کا فیصلہ کیا ہے۔ پانچ ہزار سال پرانی موہنجوداڑو کی وادی کو انیسویں صدی میں برطانوی راج کے دوران دریافت کیا گیا تھا اور 1980 سے یہ عالمی ثقافتی ورثے میں شامل ہیں۔ریتک اس موضوع سے زیادہ واقف نہیں ہیں، اس لیے انہوں نے ماہرین آثار قدیمہ سے ملاقاتیں کرکے اس قدیم تہزیب کے بارے میں جاننے کا فیصلہ کیا ہے۔ذرائع کے مطابق ریتک روشن موہنجوداڑو میں رہنے والے لوگوں،ان کے رویوں اور خاص عادات کے بارے میں جاننا چاہتے ہیں تاکہ وہ اپنے کردار کے حقیقی تقاضوں کو سمجھ کر اسے نبھا سکیں۔ ریتک روشن اس وقت اپنی اگلی فلم بینگ بینگ کی پروموشن میں مصروف ہیں جس میں انکی ہیروئین کترینہ کیف ہیں،وہ ائندہ ماہ سے اپنی تحقیق شروع کریں گے اور اس سلسلے میں انکی پاکستان آمد بھی متوقع ہے۔ موہنجوداڑو نامی اس فلم کے ڈائریکڑاشوتوش گواریکر ہیں اور اس فلم میں ساوتھ انڈین فلموں کی اداکارہ پوجا ہیج ہیروئین کا کردار نبھائیں گی۔خبر ہے کہ ریتک روشن نے اس فلم میں کام کیلئے پچاس کروڑ روپے معاوضہ وصول کیا ہے۔
daily_dunya
13.09.14